Toshkentda uchta xonadonda yirik yong‘in sodir bo‘ldi

25-iyun kuni soat 19:39 da Toshkent shahri Olmazor tumani Sag‘bon ko‘chasida joylashgan uchta xonadon tomi yonib ketdi, deb xabar berdi UZ24.

Yong‘inning umumiy maydoni 150 kvadrat metrni tashkil etdi.
“O‘t o‘chirish xizmati hodisa joyiga 19:45 da yetib borgan. Olib borilgan chora-tadbirlar natijasida 20:18 da yong‘in o‘chirilgan”, — deyiladi xabarda.
Yong‘inni o‘chirishga 7 ta texnika birligi jalb qilingan. O‘t o‘chiruvchilar uchta uyning 310 kvadrat metr maydonini asrab qolishdi.
Yong‘in sabablari va moddiy zarar miqdori aniqlanmoqda.